A közfeladatot ellátó szerv által - alaptevékenysége keretében – fenntartott adatbázisok, nyilvántartások jegyzéke.

**- Gyermekvédelmi ellátások** tekintetében vezetett nyilvántartás:

A gyermekek védelméről és a gyámügyi igazgatásról szóló 1997. évi XXXI. törvény 138. § (1) bekezdése szerint az ellátásra való jogosultság megállapításához, megváltoztatásához és megszüntetéséhez vezetett nyilvántartás.

Nyilvántartott adatok:

a) a gyermek, a szülő vagy más törvényes képviselő, illetve tartásra köteles személy személyazonosító adatai, valamint a gyermek és a törvényes képviselő társadalombiztosítási azonosító jele,

b) a 4. § (1) bekezdésének b) pontja szerinti személy esetében a Magyarországon tartózkodás jogcíme, hozzátartozó esetén a rokoni kapcsolat,

c) a jogosultsági feltételekre és az azokban bekövetkezett változásokra vonatkozó adatok,

d) az ellátással kapcsolatos döntések, pénzbeli és természetbeni ellátás esetén a pénzbeli és természetbeni ellátás megnevezését, jogcímét, összegét és az ellátás megállapítására, megváltoztatására, megszüntetésére vonatkozó adatokat, a megszüntetés jogcímét, valamint az ellátásra való jogosultsággal összefüggő érdemi döntés jogerőre emelkedésének időpontját,

e) a jogosultság megállapításához szükséges jövedelmi adatok

f)a gyermek, a nagykorúvá vált gyermek, a fiatal felnőtt hátrányos vagy halmozottan hátrányos helyzetének megállapítását, megjelölve a hátrányos, halmozottan hátrányos helyzet megállapításának okát.

A rá vonatkozó adatok tekintetében az érintett személy és törvényes képviselője jogosult az adatainak megismerésére.

A nyilvántartásból - a jogosultság megszűnésétől, illetve a gyermek nagykorúságától számított 25 év elteltével - törölni kell az adott személyre vonatkozó adatokat.

**- Szociális ellátások** tekintetében vezetett nyilvántartás:

A szociális igazgatásról és szociális ellátásokról szóló 1993. évi III. tv. 18. § szerint a szociális ellátásra való jogosultság megállapítása, az ellátás biztosítása, fenntartása és megszüntetése céljából vezetett nyilvántartás.

Nyilvántartott adatok:

a)a jogosult és az adott ellátás megállapítása során e törvény rendelkezései, illetve a települési önkormányzat rendelete alapján figyelembe vett más személyek

aa) természetes személyazonosító adatait,

ab) belföldi lakó- vagy tartózkodási helyét,

ac) Társadalombiztosítási Azonosító Jelét;

b) a jogosult állampolgárságát, illetve bevándorolt, letelepedett, menekült, oltalmazott vagy hontalan jogállását;

c) a jogosultsági feltételekre és az azokban bekövetkezett változásokra vonatkozó adatokat;

d) a szociális ellátás

da) megnevezését,

db) jogcímét,

dc) összegét,

dd) megállapítására, megváltoztatására, megszűnésére vagy megszüntetésére vonatkozó adatokat,

de) megszűnésének vagy megszüntetésének jogcímét;

e) a szociális ellátásra való jogosultsággal összefüggő érdemi döntés jogerőre emelkedésének időpontját;

f) a szociális ellátás megállapítása során figyelembe vett, egy főre vagy egy fogyasztási egységre jutó jövedelem összegét;

g) a [3. § (3)](http://www.opten.hu/loadpage.php?dest=OISZ&twhich=221785#sid943616) és [(4) bekezdése](http://www.opten.hu/loadpage.php?dest=OISZ&twhich=221785#sid944128) szerinti személy esetében a Magyarországon tartózkodás jogcímét, hozzátartozói jogcímen történő tartózkodás esetén a rokoni kapcsolatot;

j) az ellátás jogosulatlan és rosszhiszemű igénybevételét megállapító jogerős döntés esetén az érintett ellátás megnevezését és az ellátás megtérítendő összegét;

l)a lakhatáshoz kapcsolódó rendszeres kiadások viseléséhez nyújtott települési támogatás természetbeni szociális ellátás formájában történő nyújtása esetén

la)a támogatott szolgáltatást szolgáltatási vagy közszolgáltatási szerződés alapján szerződőként igénybe vevő fogyasztónak és a fogyasztási helynek a szolgáltató általi azonosításához szükséges adatot,

lb) a lakáscélú kölcsönszerződés adósának és adóstársának a kölcsönt nyújtó pénzintézet általi azonosításához szükséges adatot.

A nyilvántartásból a szociális ellátásra való jogosultság megszűnésétől számított öt év elteltével - a szolgálati időre jogosító ellátások kivételével - törölni kell az adott személyre vonatkozó adatokat.

A személyére vonatkozó adatok tekintetében a betekintési, a helyesbítési vagy törlési jogának érvényesítése mellett kérheti a jogai gyakorlásához szükséges adatainak közlését.

**- A gyermek halmozottan hátrányos helyzetének megállapítása:**

A nemzeti köznevelésről szóló törvény végrehajtásáról szóló 229/2012. (VIII.28.) Korm. rendelet 27. §-a szerint a gyermek halmozottan hátrányos helyzetének megállapítását a szülő a rendszeres gyermekvédelmi kedvezmény tekintetében hozott jogerős határozat bemutatásával kérheti.

Az adatok a halmozottan hátrányos helyzet meghatározására, az óvodai, iskolai körzethatároknak a jogszabályban előírtak szerinti kialakítására használhatók fel, kivéve, ha a nyilatkozatban a szülő hozzájárult ahhoz, hogy a jegyző a nevelési-oktatási intézmény részére a nyilatkozatot másolatban megküldje és a nevelési-oktatási intézmény a nyilatkozaton szereplő személyes adatokat jogszabályban meghatározott módon kezelje, továbbá a jegyző a nevelési-oktatási intézményt tájékoztassa a rendszeres gyermekvédelmi kedvezményre való jogosultság és a halmozottan hátrányos helyzet megszűnéséről.

Ha a szülő a nevelési-oktatási intézmény a rendszeres gyermekvédelmi kedvezményre való jogosultság és a halmozottan hátrányos helyzet megszűnéséről való tájékoztatásához hozzájárult, a jegyző az általa aláírt (1) bekezdés szerinti nyilatkozatot másolatban a szülő részére történő átadást követő öt napon belül megküldi a nevelési-oktatási intézménynek. A nevelési-oktatási intézmény a nyilatkozatot a tanulói jogviszony megszűnését követő öt évig kezelheti.

- **Kereskedelmi üzletekről vezetett nyilvántartás adatai:**

A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény (a továbbiakban: Szolgtv.) 26.-27. §-ai alapján a kereskedelmi tevékenységek végzésének feltételeiről szóló 210/2009. (IX.29.) Korm. rendelet 2. sz. melléklet A./ és B/ pontjai szerint vezetett, a honlapon folyamatosan közzétett link.

A Szolgtv. 30. § (2) bekezdése szerint a szolgáltatás felügyeletét ellátó hatóság a szolgáltatókról, az általuk benyújtott bejelentésben, vagy engedélykérelemben feltüntetett adatok alapján vezetett nyilvántartás alapján a Kormány rendeletében meghatározottak szerint az interneten, bárki számára ingyenesen és korlátozásmentesen hozzáférhető módon, naprakészen közzéteszi a Szolgtv. 26. § (2) bekezdés *a)-c)* pontjában, a 27. § (2) bekezdésében, valamint a 29. § *a)-d)* pontjában meghatározott adatokat. Ezek az adatok közérdekből nyilvánosak.

A közzétett adatok nyilvánosak, bárki számára elérhetőek a [www.zalaszentgrot.hu](http://www.zalaszentgrot.hu) honlapon Másolat készítésére nincs lehetőség.

- **Telephelyekről vezetett nyilvántartás adatai:**

A telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló 57/2013. (II. 27.) Korm. rendelet 6. sz. melléklete szerint vezetett, a honlapon folyamatosan közzétett link.

A nyilvántartás a szolgáltatók által benyújtott bejelentésben, vagy engedélykérelemben feltüntetett adatok alapján tartalmazza a szolgáltató nevét, cégjegyzékszámát, vagy vállalkozói nyilvántartásba vételi számát, székhelyét, a részére kiadott nyilvántartási számot, a kiadás dátumát, a telephely címét, helyrajzi számát, használatának jogcímét, a telepen végzett ipari tevékenység megnevezését, üzemeltetésének időtartamát, műszakonként a napi munkavégzés idejének megjelölésével.

A közzétett adatok nyilvánosak, bárki számára elérhetőek a [www.zalaszentgrot.hu](http://www.zalaszentgrot.hu) honlapon. Másolat készítésére nincs lehetőség.

- **Szálláshely szolgáltatási nyilvántartás:**

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet 12. §-a szerint vezetett, a honlapon folyamatosan közzétett excel táblázat.

A nyilvántartás a szolgáltató által benyújtott szálláshely-üzemeltetési engedély kiadása iránti kérelemben feltüntetett adatok alapján tartalmazza a szolgáltató részére kiadott nyilvántartási számot, a szolgáltató nevét, lakcímét, székhelyét, az engedélyt megadó határozat számát és a tevékenység megkezdésének vagy folytatásának az engedélyben foglalt területi és időbeli korlátait, a szálláshely címét, helyrajzi számát, elnevezését, a szálláshely-szolgáltatási tevékenység típusának megjelölését, a szálláshely befogadóképességét, a vendégszobák számát, az ágyak számát, a szolgáltató adószámát, statisztikai számjelét, az engedély kiadásának dátumát, az engedély számát, a szálláshely ideiglenes bezárásának tényét és időtartamát, a szálláshely megszűnésének okát, időpontját.

A közzétett adatok nyilvánosak, bárki számára elérhetőek a [www.zalaszentgrot.hu](http://www.zalaszentgrot.hu) honlapon. Másolat készítésére nincs lehetőség.

- **Tiltott szolgáltatási tevékenységek nyilvántartása:**

A Szolgtv. 29. §-a szerint vezetett, a honlapon folyamatosan közzétett excel táblázat, azon szolgáltatók vonatkozásában, amelyek tekintetében a szolgáltatási tevékenység folytatását a szolgáltatás felügyeletét ellátó hatóság jogerősen megtiltotta.

 A nyilvántartás tartalmazzaa szolgáltató nevét,a szolgáltató lakcímét, szervezet esetén székhelyét,annak a szolgáltatási tevékenységnek a megjelölését, amelynek folytatására a szolgáltató nem jogosult,a tilalom időbeli és területi hatályát, valamintaz adott szolgáltatási tevékenység megkezdésére és folytatására való jogosultságot szabályozó külön jogszabályban meghatározott adatokat.

A közzétett adatok nyilvánosak, bárki számára elérhetőek a [www.zalaszentgrot.hu](http://www.zalaszentgrot.hu) honlapon. Másolat készítésére nincs lehetőség.

- **Az adózók és kötelezettségeik nyilvántartása:**

Az önkormányzat jegyzője az önkormányzati adóhatóság útján látja el adóztatási feladatait.

Az adózók és kötelezettségeik nyilvántartása a helyi adóról szóló 1990. évi C. törvény (továbbiakban: Htv.) és az adózás rendjéről szóló 2003. évi XCII. törvény (továbbiakban: Art.) szabályai szerint vezetett, dos rendszerű, folyamatos működésű, ONKADO programrendszer alkalmazásával történik.

A Htv. 46. § (2) bekezdése szerint az önkormányzati adóhatóság a hatáskörébe tartozó adók és adók módjára behajtandó köztartozások nyilvántartására csak az adópolitikáért felelős miniszter rendeletében megállapított keretprogramrendszernek az adott önkormányzat adórendeletére, adórendeleteire egyediesített változatát, vagy az önkormányzati adóhatóság hatáskörébe tartozó közterhek nyilvántartását segítő, engedélyezett számítógépes programrendszert, vagy ezek módosított programrendszerét használhatja.

Az Art. 52. § (2) bekezdése szerint más hatóság, közfeladatot ellátó adatkezelő szerv nyilvántartásában, vagy adózói nyilvántartásban szereplő adatot az adóhatóság az adózó és az adó megfizetésére kötelezett személy azonosításához, az adókötelezettség, a költségvetési támogatáshoz való jogosultság megállapításához, az adózók ellenőrzésre történő kiválasztásához, ellenőrzéséhez, végrehajtási eljárás lefolytatásához, az adózó kérelmére indult adóigazgatási eljárásban a tényállás tisztázásához használhatja fel.

Az Art. 52. § (3) bekezdése szerint a (2) bekezdés alkalmazása során a személyiadat- és lakcímnyilvántartás, a cégnyilvántartás, az ingatlan-nyilvántartás, a gépjármű-nyilvántartás, az építésfelügyeleti nyilvántartás, illetve valamennyi más, jogszabály alapján közhiteles nyilvántartás térítés nélkül felhasználható. Az adóhatóság a személyiadat- és lakcímnyilvántartásból adatot természetes személyazonosító adattal, lakcímmel, illetőleg kapcsolati kódon igényelhet.

Az ONKADO nyilvántartó rendszer adatai az Art. 53. §-ában (Adótitok) szabályozottak alapján zárt rendszert képviselnek. Adóalanyok csak és kizárólag saját adataikhoz férhetnek hozzá.

- Minden olyan nyilvántartás esetében, ahol a nyilvántartás vezetésére vonatkozó jogszabály másként nem rendelkezik, vagy a másolat készítésének lehetőségét nem zárja ki, a nyilvántartásból történő másolat készítésének illetéke az illetékekről szóló 1990. XCIII. tv. mellékletének IV. pontja szerint oldalanként magyar nyelvű másolat esetében 100 forint, idegen nyelvű másolat esetében 300 forint. A nem hitelesített fénymásolat illetéke oldalanként 100 forint. Illetékmentes - az elektronikus úton benyújtott adóbevallások kivételével - az adóbevallás másolata. Az illetéket a másolat átvételekor az eredeti iraton illetékbélyeggel kell megfizetni. Illetékmentes az a hitelesített vagy nem hitelesített másolat, amely illetékmentes eljáráshoz szükséges. A már egyszer hitelesített másolatra, kivonatra vezetett olyan záradék, amely azt bizonyítja, hogy az eredeti iraton változás nem történt, vagy azt kiegészítik, 1000 forint illeték alá esik.